Kamu bisa jelasin ke aku soal Ion Antonescu dalam bahasa melayu?

Ion Victor Antonescu (; 15 Jun 1882 – 1 Jun 1946) adalah seorang pegawai tertinggi Romania dan ahli politik autoritarian yang, selaku Perdana Menteri dan Conducător semasa Perang Dunia Kedua, menjadi diktator zaman perang sebanyak dua kali berturut-turut.  Selepas perang, beliau telah didapati bersalah kerana jenayah perang dan dihukum mati.

Seorang pegawai berkerjaya dalam  Tentera Darat Romania yang mencipta nama semasa pemberontakan golongan petani tahun 1907 dan Kempen Romania Perang Dunia Pertama, Antonescu yang antisemitik bersimpati dengan kumpulan berhaluan kanan dan  Kristian Nasional fasis dan Pengawal Besi untuk keseluruhan zaman antara perang. Beliau merupakan atase tentera ke Perancis dan kemudian Ketua Turus Am, secara singkat berkhidmat sebagai Menteri Pertahanan didalam kabinet Kristian Nasional Octavian Goga. Semasa era lewat 1930an, pendirian politiknya menyebabkan beliau berkonflik dengan Raja Carol II dan membawa ke penahanannya. Politik Antonescu bagaimanapun bangkit mendadak semasa krisis politik tahun 1940, dan menubuhkan Negara Legionari Nasional, satu perkongsian yang tidak selesa dengan pemimpin Pengawal Besi Horia Sima. Selepas memasukkan Romania kedalam pakatan dengan Jerman Nazi dan Kuasa Paksi dan memastikan keyakinan Adolf Hitler, beliau menghapuskan Pengawal tersebut semasa Pemberontakan Legionari tahun 1941. Selain kepimpinan eksekutif, beliau mengambil alih jawatan Menteri Luar dan Menteri Pertahanan. Sejurus selepas Romania menyertai pakatan Paksi dalam Operasi Barbarossa, mendapatkan kembali Bessarabia dan Bukovina Utara, Antonescu juga menjadi Marsyal Romania (22 Ogos 1941).

Seorang tokoh atipikal yang memperlakukan Holokus, Antonescu menguatkuasakan dasar bebas yang bertanggungjawab atas kematian seramai 400,000 orang, kebanyakan mereka  Yahudi Bessarabia, Yahudi Ukraine dan Yahudi Romania, serta Romani  Romania. Rejim ini bersubahat dalam Holokus termasuk pembunuhan kaum dan pembunuhan beramai-ramai seperti pembunuhan Odessa bersama pembersihan etnik, pengusiran sistematik ke taklukan Transnistria dan  kecuaian jenayah yang meluas. Sistem yang teratur bagaimanapun dicirikan oleh singular tidak konsisten, mengutamakan penjarahan selepas pembunuhan, menunjukkan sikap berlembut terhadap orang Yahudi dalam Kerajaan Lama Romania, dan akhirnya enggan menerima pakai Penyelesaian Terakhir seperti yang terpakai di seluruh Eropah taklukan Nazi.

Berdepan dengan kekalahan teruk di Barisan Timur, Antonescu memulakan rundingan yang tidak meyakinkan dengan Pihak Bersekutu, sejurus sebelum gabungan politik, dibentuk oleh raja muda Mihai I, menggulingkan beliau semasa Rampasan Kuasa 23 Ogos 1944. Selepas penahanan singkat di Kesatuan Soviet, Conducător yang digulingkan itu telah diserahkan kembali pada Romania, dimana beliau dibicarakan oleh sebuah Tribunal Rakyat khas dan dihukum mati. Ini adalah sebahagian daripada siri perbicaran yang juga menjatuhkan hukuman keatas beberapa rakannya, termasuk isterinya Maria. Prosedur kehakiman mendapat banyak kritikan kerana menjawab pada keutamaan ideologi Parti Komunis Romania, satu perkara yang mendorong puak nasionalis dan cubaan golongan berhaluan kanan untuk membebaskan Antonescu selepas kematiannya. Sewaktu golongan ini sedang menaikkan Antonescu ke status wira, penglibatannya dalam Holokus secara rasminya telah ditonjolkan semula dan disalahkan selepas laporan Suruhanjaya Wiesel tahun 2003.